Document ID: 32003R0417

Κανονισμός (ΕΚ) αριθ. 417/2003 της Επιτροπής
της 6ης Μαρτίου 2003
για παρέκκλιση από τον κανονισμό (EK) αριθ. 2535/2001 για τη θέσπιση λεπτομερών κανόνων εφαρμογής του κανονισμού (EK) αριθ. 1255/1999 του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Εχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (EK) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (EK) αριθ. 509/2002 της Επιτροπής(2), και ιδίως το άρθρο 29 παράγραφος 4,
Εκτιμώντας τα ακόλουθα:
(1) Στο πλαίσιο των ποσοστώσεων αριθ. 09.4086 και 09.4554 που προβλέπονται από τον κανονισμό (EK) αριθ. 2475/2000 του Συμβουλίου(3) και από τον κανονισμό (EK) αριθ. 1361/2002 του Συμβουλίου(4) για θέσπιση παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα, και περί προσαρμογής, ως αυτόνομου και μεταβατικού μέτρου, ορισμένων γεωργικών παραχωρήσεων προβλεπόμενων αντιστοίχως στις ευρωπαϊκές συμφωνίες με τη Σλοβενία και τη Λιθουανία, οι σλοβενικές και λιθουανικές αρχές έχουν προβλέψει κτηνιατρικούς ελέγχους που εγγυώνται ότι το γάλα σε σκόνη που προορίζεται για την αποστολή προς την Κοινότητα τηρεί τους όρους που προβλέπονται από την οδηγία 92/46/ΕΟΚ του Συμβουλίου, της 16ης Ιουνίου 1992, για τη θέσπιση των υγειονομικών κανόνων για την παραγωγή και την εμπορία νωπού γάλακτος, θερμικά επεξεργασμένου γάλακτος και προϊόντων με βάση το γάλα(5), όπως τροποποιήθηκε τελευταία από την οδηγία 94/71/ΕΚ(6), και από την οδηγία 96/23/ΕΚ του Συμβουλίου, της 29ης Απριλίου 1996, περί της λήψης μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και κατάργησης των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ(7).
(2) Λαμβανομένων υπόψη των δυσχερειών που συνεπάγονται αυτοί οι κτηνιατρικοί έλεγχοι για τους εισαγωγείς που διαθέτουν πιστοποιητικά που εκδόθηκαν κατά το πρώτο εξάμηνο του 2002, για εισαγωγές καταγωγής Λιθουανίας, η περίοδος ισχύος των εν λόγω πιστοποιητικών παρατάθηκε, αντιστοίχως, έως τις 30 Σεπτεμβρίου 2002 και έως τις 31 Ιανουαρίου 2003, από τους κανονισμούς (EK) αριθ. 1333/2002 της Επιτροπής(8) και (EK) αριθ. 1925/2002 της Επιτροπής(9), κατά παρέκκλιση από τον κανονισμό (EK) αριθ. 2535/2001 της Επιτροπής(10), όπως τροποποιήθηκε τελευταία από τον κανονισμό (EK) αριθ. 2302/2002(11).
(3) Έχοντας υπόψη ότι εξακολουθούν να υφίστανται οι δυσχέρειες αυτές και ότι επιπλέον, από τους κτηνιατρικούς ελέγχους που διενήργησαν οι λιθουανικές και σλοβενικές αρχές δεν μπορούν προσωρινά ορισμένοι εμπορευόμενοι να εξάγουν τα γαλακτοκομικά τους προϊόντα, πρέπει να παραταθεί, έως τις 30 Ιουνίου 2003, η διάρκεια ισχύος των πιστοποιητικών εισαγωγής που εκδόθηκαν τον Ιανουάριο και τον Ιούλιο 2002 στο πλαίσιο της ποσόστωσης 09.4554 για τη Λιθουανία, και των πιστοποιητικών εισαγωγής που εκδόθηκαν τον Ιούλιο 2002 για τη Σλοβενία στο πλαίσιο της ποσόστωσης 09.4086.
(4) Πριν διενεργηθούν οι εισαγωγές καταγωγής Λετονίας στο πλαίσιο της ποσόστωσης αριθ. 09.4549, που προβλέπεται από τον κανονισμό (EK) αριθ. 1362/2002 του Συμβουλίου, της 22ας Ιουλίου 2002, για τη θέσπιση παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και για προσαρμογή, ως αυτόνομου και μεταβατικού μέτρου, ορισμένων γεωργικών παραχωρήσεων προβλεπομένων στην ευρωπαϊκή συμφωνία με τη Λετονία(12), οι εμπορευόμενοι που διαθέτουν πιστοποιητικά εισαγωγής που εκδόθηκαν για το δεύτερο εξάμηνο 2002 έχουν προβεί σε αντιπροσωπευτικές δοκιμές με το γάλα σε σκόνη. Από τις δοκιμές αυτές διεφάνη ότι το διαθέσιμο απόθεμα γάλακτος σε σκόνη στη χώρα αυτή είχε μολυνθεί από τη χλωραμφενικόλη και ότι οι σχετικές εξαγωγικές εταιρείες δεν ήταν πλέον σε θέση να παραδώσουν, πριν από τη λήξη της διάρκειας ισχύος των πιστοποιητικών, τις ποσότητες για τις οποίες είχαν συναφθεί συμβόλαια.
(5) Πρέπει συνεπώς να παραταθεί έως τις 30 Ιουνίου 2003 η διάρκεια των πιστοποιητικών εισαγωγής που εκδόθηκαν τον Ιούλιο 2002 στο πλαίσιο της ποσόστωσης αριθ. 09.4549 για την εισαγωγή καταγωγής Λετονίας.
(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Κατά παρέκκλιση από το άρθρο 16 παράγραφος 3 του κανονισμού (ΕΚ) αριθ. 2535/2001, η διάρκεια ισχύος των πιστοποιητικών εισαγωγής που εκδόθηκαν κατά το πρώτο και δεύτερο εξάμηνο του 2002 για την εισαγωγή προϊόντων καταγωγής Λιθουανίας που καλύπτονται από την ποσόστωση αριθ. 09.4554, τα οποία εμφαίνονται στο παράρτημα I.B.9 του εν λόγω κανονισμού, λήγει στις 30 Ιουνίου 2003.
2. Κατά παρέκκλιση από το άρθρο 16 παράγραφος 3 του κανονισμού (ΕΚ) αριθ. 2535/2001, η διάρκεια ισχύος των πιστοποιητικών εισαγωγής που εκδόθηκαν κατά το δεύτερο εξάμηνο του 2002 για την εισαγωγή προϊόντων καταγωγής Λετονίας που καλύπτονται από την ποσόστωση αριθ. 09.4549, τα οποία εμφαίνονται στο παράρτημα I.B.8 του εν λόγω κανονισμού, λήγει στις 30 Ιουνίου 2003.
3. Κατά παρέκκλιση από το άρθρο 16 παράγραφος 3 του κανονισμού (ΕΚ) αριθ. 2535/2001, η διάρκεια ισχύος των πιστοποιητικών εισαγωγής που εκδόθηκαν κατά το δεύτερο εξάμηνο του 2002 για την εισαγωγή προϊόντων καταγωγής Σλοβενίας που καλύπτονται από την ποσόστωση αριθ. 09.4086, τα οποία εμφαίνονται στο παράρτημα I.B.10 του εν λόγω κανονισμού, λήγει στις 30 Ιουνίου 2003.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Μαρτίου 2003.

Labels: 3
17
15